<classify> WAKAZI wa maeneo ya Wilaya ya Kigamboni mkoani Dar es Salaam, watasahau tatizo la kukatika umeme ifi kapo Aprili 30, mwaka huu.Hiyo ni kutokana na matarajio ya kukamilika ujenzi wa kituo kipya cha kupoza umeme cha Kurasini cha 13233kV, kitakachopeleka umeme wa uhakika Kigamboni, ambapo kinatarajia kuanza kazi mwisho wa mwezi huu. Naibu Waziri wa Nishati, Subira Mgalu alisema ujenzi wa kituo hicho, ulianza mwaka jana na unatarajiwa kukamilika mwezi huu.Mgalu alikuwa akijibu swali la msingi la Mbunge wa Viti Maalum, Lucy Magereli Chadema aliyetaka kufahamu mpango wa serikali wa kukomesha tatizo la msongo mdogo wa umeme wilayani Kigamboni na matukio ya kukatika umeme ya mara kwa mara. Alisema serikali kupitia Shirika la Umeme Tanzania Tanesco, inaendelea kuboresha hali ya umeme kwa kuongeza njia za umeme na transfoma katika maeneo ya Kigamboni yakiwemo Vijibweni, Kibugumo, Kibada, Uvumba, Kisota na Maweni Kwa Thoma.Katika kushughulikia hilo, mwaka 2017 Tanesco ilifanya matengenezo kuboresha kituo cha kupoza umeme cha Kigamboni kwa kukiongezea uwezo wake kutoka MVA 5 iliyokuwa inahudumia wateja 3,000 kufikia MVA 15 yenye uwezo wa kuhudumia wateja 12,000.Gharama za mradi huo ni Sh bilioni 1.5. Alisema Tanesco inaendelea na ujenzi wa njia za kusafirisha umeme msongo wa kilovoti 132 kutoka Kurasini hadi Dege na ujenzi wa kituo kipya cha kupoza umeme cha MVA 120 katika eneo la Dege Kigamboni. Mradi huo ulianza kutekelezwa Januari 2018 kwa gharama ya Sh bilioni 16 na kukamilika Septemba 2019. Kukamilika kwake kutaimarisha upatikanaji wa umeme katika maeneo ya Mbagala na Kigamboni.  <topic>: KITAIFA 